钦定古今图书集成/方舆汇编/职方典/第1529卷 > 思南府古迹考 通志
## 钦定古今图书集成/方舆汇编/职方典/第1529卷 > 思南府古迹考 通志

本府。〈安化县附郭。〉

思州故城　《元志》云：“去今思州百八十里。” 按：唐时田氏始祖克昌涉巴峡，卜筑思州，疑即婺川城子头是。

古牂柯郡城　，在府治之西。唐武德中，改为牂州，寻改为柯州。按《明一统志》云：“汉未伏时所保于此。”

古费州　按《明一统志》：“后周宣政初置，隋开皇于州治置涪州县，唐武德间移治蒙笼山。” 古添州　，未详所在。

古庄州　按《明一统志》，“隋分牂柯郡立南寿州，唐改庄州，隶黔中郡，永徽间废。”

古扶阳县　在治西北八十里。隋于扶水北置县。按《明一统志》，隋属庸州，唐属费州，宋废。古扶欢县　，在治西南二十里，县东有扶欢山，因名。按《明一统志》，唐置，属溱州，宋废。

古多田县　，在治西北四十五里。北有浮禹山。按《明一统志》：“唐武德中置，属思州，贞观中改属费州，宋废。”

古宾化县　。按《明一统志》，“唐武德中置，后与州同废。”

古安彝县　，按《明一统志》：“唐置宁夷县，隶夷州，后废。宋政和中复置，隶思州，宣和间废为堡，隶黔州。”

古思王县　在治南三百里。按《明一统志》，“唐武德中置，属思州，后废。”

古思卭县　在治东南三百九十里。按《明一统志》，“唐开元四年，开生獠置，后废。”

废溱州　按：《明一统志》：“唐贞观中置州，治荣懿县及领扶欢、夜郎等四县。天宝初改溱溪郡，五代时沦于蛮，宋政和间复置，宣和间废。”

废牂州　按《明一统志》，其地与播州同。唐武德初，立充州，因置牂播等郡，境内有高连、石门等山。

废城乐县　按《明一统志》在府城西北一百五

十里。唐武德中，招慰生獠置，属思州。始筑城，人歌舞之，遂名。贞观中，改属费州。县西一百五十里有涪陵水。

仙人家　，去县治三十里，岩上有亭如佛龛，不知创自何时，至今如新。

“仙迹　” 在龚滩江边石上，足迹二，长一尺馀，相去五六尺。

婺川县

关索城　：去县治五十里。

石槽关　：去县治五十里。

《履迹　》去县五十里，俗名烧岩，上有巨迹石洞。《金牛　》在县南二十里，地名牛塘山，半洞内一石如牛。

梦子坡　去县治北七十五里。坡顶平处有石炉，高广约丈馀。

印江县

废思卭司　即今县治